इंदौर. उमा भारती ने महेश्वर में कहा अमेरिका में कोई व्यक्ति जाए जिसके पीछे खान लगा हाे तो पूरे कपड़े उतारकर जांच की जाती है। भारत में ऐसा नहीं होता है। देश में खानों की फिल्मों को देखने के लिए भीड़ टूट पड़ती है। देश में असहिष्णुता का माहौल प्रधानमंत्री नरेंद्र मोदी व भाजपा को परेशान करने के साथ देश को बदनाम करने की साजिश है।
उन्होेंने कहा कांग्रेस खत्म हो गई है। सड़क पर लड़ने की ताकत नहीं है, इसलिए संसद में हल्ला कर रही है। विदेशी महिला होते हुए भी सोनिया गांधी को यूपीए का अध्यक्ष बनाया। देश की जनता ने हमें डांटा। वो रायबरेली में चुनाव जीतीं। उन्होंने कहा क्या मैं इटली में चुनाव जीत सकती हूं। इसमें देश की सहिष्णुता क्या हो सकती है।
मुलायम मंदिर निर्माण की पहल करें
उन्होंने कहा मुलायमसिंह राम मंदिर निर्माण के लिए पहल करें। मंदिर अयोध्या में है। कोर्ट का फैसला ऊपर की कोर्ट में चैलेंज हो गया है। कोर्ट से बाहर भी भूमि विवाद का समझौता हो सकता है। इसके लिए राज्य सरकार पहल करे। राहुल गांधी व सोनिया को इसकी फिक्र नहीं है कि असहिष्णु बोल देने से उमा भारती, विहिप व बजरंग दल का नहीं पूरे देश का नुकसान है। देश प्रगति कर रहा है, मोदीजी बुनियादी परिवर्तन ला रहे हैं। जनता हमारे साथ है।
व्यापमं मामले में उन्होंने कहा सीबीआई जांच चल रही है। मोदी के विदेशी दौरों को लेकर सुश्री भारती ने कहा वे छिप कर नहीं जा रहे हैं। पूरी दुनिया में देश की धाक जम रही है। गुरुवार देर शाम उमा भारती मातंगेश्वर स्थित ब्रह्मचारी बाबा के आश्रम पहुंचीं।
hin_Deva hin_Deva hin_Deva hin_Deva hin_Deva